Працягваем знаёміць нашых чытачоў з удзельнікамі чэмпіянату свету WorldSkills, які адбыўся ў Абу-Дабі (Аб’яднаныя Арабскія Эміраты). Сёння ў гасцях у “Настаўніцкай газеты” выкладчык Беларускага нацыянальнага тэхнічнага ўніверсітэта, а на чэмпіянаце эксперт і трэнер Сяргей Аляксандравіч Пранкевіч. Сяргей Аляксандравіч — вядомая і аўтарытэтная асоба не толькі ў нашай сістэме адукацыі і ва ўніверсітэцкім асяроддзі, але і ў руху WorldSkills. Ён пастаянна ўдзельнічае ў ролі эксперта і трэнера як у нацыянальных, так і міжнародных спаборніцтвах прафесійнага майстэрства.